ควีนดอม พัสเซิล

***ควีนดอม พัสเซิล*** (,) เป็นรายการเซอร์ไวเวิลที่ออกอากาศทางช่องเอ็มเน็ต ออกอากาศทุกวันอังคาร เริ่มออกอากาศครั้งแรกวันที่ 13 มิถุนายน ค.ศ. 2023 เวลา 22.00 น. (ตามเวลาเกาหลีใต้) 

## ภาพรวม
เมื่อวันที่ 10 เมษายน ค.ศ. 2023 เอ็มเน็ตได้ออกมาประกาศถึงการทำภาคแยกของรายการควีนดอม ซึ่งรูปแบบการแข่งขันนั้นจะแตกต่างออกไปจากเดิม โดยการนำเหล่าศิลปินที่เคยเดบิวต์แล้วมาแข่งขันกันเป็นรายบุคคล เพื่อค้นหาผู้ชนะเพียง 7 คนในการเดบิวต์โปรเจ็กต์ที่จะเกิดขึ้นใหม่ และในวันเดียวกันนั้นได้มีการปล่อยวิดีโอตัวอย่างที่แสดงให้เห็นว่าจะมีจำนวนศิลปินที่เข้ามาแข่งขันทั้งสิ้น 28 คน 

ในวันที่ 24 เมษายน เอ็มเน็ตได้ออกมาประกาศถึงการกลับมารับหน้าที่พิธีกรอีกครั้งของคิม แท-ย็อน ในรายการที่เป็นภาคแยกนี้

ในวันที่ 18 พฤษภาคม ทางเอ็มเน็ตได้ออกมายืนยันว่าผู้เข้าแข่งขันอี แช-ย็อน และ เฮอิน จากวงลาบุม ได้ถอนตัวออกจากการแข่งขันของรายการ และในวันเดียวกันนั้นได้มีการปล่อยวิดีโอการแสดงของทีม Pick on the top (ซี่งประกอบไปด้วยผู้เข้าแข่งขันจีฮัน, จีวอน, จีอู ,นานะ ,โซอึน และ อูย็อง) ในเพลง "Charismatic" และวิดีโอการแสดงของทีม PICK-CAT (ซึ่งประกอบไปด้วยผู้เข้าแข่งขันโบรา, แชริน, รีอีนา, ซังอา, เยอึน, ยอรึม และยูกิ) ในเพลง "SNAP"

ในวันที่ 19 พฤษภาคมได้มีการปล่อยโปสเตอร์รายบุคคลของผู้เข้าแข่งขันชุดแรกต่อมาในวันที่ 25 พฤษภาคมได้มีการปล่อยวิดีโอการแสดงของทีม Drop the beat (ซึ่งประกอบไปด้วยผู้เข้าแข่งขันจูอี ,ซอย็อน, ซูจิน ,ซูยุน, ย็อนฮี และซูอา) ในเพลง" Charicmatic" และวิดีโอการแสดงของทีม Athena (ซึ่งประกอบไปด้วยผู้เข้าแข่งขันโดฮวา, เอลลี, ฝ้าย, ฮวีซอ, จูริ, เคย์, มิรุ) ในเพลง "SNAP" 

ในวันที่ 26 พฤษภาคม ได้มีการปล่อยโปสเตอร์รายบุคคลของผู้เข้าแข่งขันชุดที่สอง
## กติกา
สมาชิกกลุ่มสุดท้ายจะถูกตัดสินจากการโหวตผ่านแอปพลิเคชัน Mnet Plus โดยผู้ลงคะแนนจะโหวตให้สมาชิก 7 คนจาก 26 คนเพื่อจัดตั้งเกิร์ลกรุปในอุดมคติ

**การลงคะแนนโหวตรอบแรก**

* ระยะเวลาการโหวตเริ่มในทุกๆ สัปดาห์ตั้งแต่เริ่มตอนแรกจนถึง 2 ชั่วโมงก่อนตอนถัดไป ระยะเวลาการโหวตเริ่มตั้งแต่ 13 มิถุนายน พ.ศ. 2566 ระหว่างการออกอากาศตอนที่ 1 จนถึง 25 กรกฎาคม พ.ศ. 2566 เวลา 23.00 (KST)
* จะสามารถโหวตใหม่ได้อีกหนี่งครั้งหลังจากเริ่มตอนใหม่ โดยสามารถโหวตได้เพียงหนี่งครั้งต่อสัปดาห์ เป็นเวลา 7 สัปดาห์
* คะแนนทั้งหมดจะถูกสะสมให้กับผู้เข้าแข่งขัน โดยคะแนนโหวตจะคำนวณเป็นคะแนนโหวตจากเกาหลี 50% และคะแนนโหวตจากภูมิภาคอื่นๆ 50%
**การลงคะแนนโหวตรอบที่ 2**

* คะแนนโหวตจากรอบแรกจะไม่ถูกนำมารวมกับรอบที่ 2
* ระยะเวลาการโหวตจะเริ่มตั้งแต่ตอนที่ 7 จนถึงตอนที่ 9
* สามารถโหวตได้ทุกวันจนถึงวันที่ 8 สิงหาคม พ.ศ. 2566,ในการถ่ายทอดสดตอนที่ 9 สามารถโหวตได้จำนวน 2 ครั้ง ครั้งแรกก่อนเวลา 20.00 น. และครั้งที่ 2 คือขณะถ่ายทอดสดตอนที่ 9 
* คะแนนโหวตทั้งหมดจะถูกสะสมไว้ โดยคำนวณคะแนนโหวตจากเกาหลี 50% และคะแนนโหวตจากภูมิภาคอื่น 50%

## พิธีกร
*คิม แท-ย็อน

## ผู้เข้าแข่งขัน


 

## ผลการแข่งขันรายบุคคล

 

## อัพดาวน์ แบทเทิล (ตอนที่ 1-2)
ในการแข่งขันเริ่มต้นจะแบ่งผู้เข้าแข่งขันออกเป็น 4 ระดับ โดยคำนวณจากปัจจัย ได้แก่
*จำนวนการชนะที่หนึ่งรายการเพลง (50%)
*จำนวนยอดขายอัลบั้มตั้งแต่เปิดตัวจนถึงวันที่ 24 เมษายน (50%)
แต่ถึงอย่างไรก็ตามผู้เข้าแข่งขันมีสิทธิ์ในการที่จะเปลี่ยนระดับของตนเองได้โดยใช้การแสดงในภารกิจอัพดาวน์ มิชชัน และก่อนการเปลี่ยนแปลงระดับสามารถแบ่งผู้เข้าแข่งขันได้ *ดังนี้*:

*กติกา*: ในรอบอัพดาวน์ มิชชันนั้นผู้เข้าแข่งขันจะต้องทำการแสดงเดี่ยวโดยคะแนนนั้นจะมาจากผู้เข้าแข่งขันคนอื่นๆอีก 27 คนโดยผู้เข้าแข่งขันคนอื่นๆที่ทำประเมินนั้น หากคิดว่าการแสดงของผู้เข้าแข่งขันคนนั้นทำได้ดีกว่าตนเองให้กด "อัพ" แต่หากคิดว่าผู้เข้าแข่งขันคนนั้นทำได้แย่กว่าตนเองให้กด "ดาวน์" ซึ่งคะแนนที่ได้นั้นจะมีผลในการเปลี่ยนระดับของผู้เข้าแข่งขัน

## 7 Vs 7 ทีม แบทเทิล (ตอนที่ 2-3)
ในการแข่งขันรอบนี้มีการประกาศเพลงธีมประจำรายการนั้นคือเพลง "Charismatic" และ "SNAP" โดยผู้เข้าแข่งขันจะต้องทำการแบ่งทีมทั้งหมด 4 ทีมเพื่อแข่งขันกันในแต่ละเพลง โดยการเลือกเพลงของผู้เข้าแข่งขันผู้ที่ได้คะแนนสูงสุดในรอบอัพดาวน์ มิชชันจะได้สิทธิในการเลือกก่อนและไล่เรียงตามลำดับคะแนน ทีมที่ชนะจะได้รับคะแนน 10,000 คะแนน

ผู้ที่ได้รับคะแนนในรอบที่แล้วมากที่สุดจะมีสิทธิในการเข้าห้องจิ๊กซอว์ โดยหากผู้เข้าแข่งขันที่ได้รับคะแนนมากที่สุดเลือกเพลงหนึ่งไปแล้วหากผู้เข้าแข่งขันที่ได้รับคะแนนเป็นอันดับสองไม่ได้เลือกเพลงเดียวกันก็จะได้รับสิทธิในการเข้าห้องจิ๊กซอว์เช่นกัน ภายในห้องจิ๊กซอว์นั้นผู้เข้าแข่งขันทั้งสองคนจะต้องทำการเลือกสมาชิกให้กับทีมตนเอง โดยหากต้องการผู้เข้าแข่งขันคนใดมาเป็นสมาชิกทีมให้นำป้ายภาพของผู้เจ้าแข่งขันคนนั้นมาวางบนช่อง "PICK" และหากไม่ต้องการผู้เข้าแข่งขันคนใดมาร่วมทีมให้วางป้ายภาพของผู้เข้าแข่งขันคนนั้นในช่อง "DROP"

หลังจากการถ่ายทำวิดีโอเสร็จสิ้นจะมีกรรการพิเศษ 13 คนร่วมกันตัดสินผู้ชนะกับการตัดสินจากผู้เข้าแข่งขันด้วยกันเอง และกรรมการพิเศษจะตัดสินผู้ที่โดดเด่นที่สุดของทีมที่ชนะ (MVP) 

***ความหมายของสี:***

## รี-มิกซ์ แบทเทิล (ตอนที่ 3-4)
การแข่งขันในรอบนี้จะมีการนำเพลงดังของศิลปินต่าง ๆ มาทำการแสดงในรูปแบบใหม่โดยผ่านคอนเซปต์ที่ผู้เข้าแข่งขันเสนอมา โดยผู้ตัดสินในรอบนี้คือผู้ชมที่อยู่ในห้องส่ง ทีมที่ชนะจะได้รับคะแนนพิเศษ 20,000 คะแนน

ผู้เข้าแข่งขันที่ได้รับ MVP ในรอบที่แล้ว(คือ *นานะและฮวีซอ* ) จะมีสิทธิพิเศษในการเข้าห้องจิ๊กซอว์จัดผู้เข้าแข่งขันให้อยู่ในเพลงต่าง ๆ ได้ โดยห้องจิ๊กซอว์ในครั้งที่จะจัดขึ้นต่อหน้าผู้เข้าแข่งขันทั้งหมด ซึ่งผู้เข้าแข่งขันทีมที่ชนะในรอบที่แล้วสามารถคักค้านการตัดสินใจของผู้เข้าแข่งขัน MVP ได้โดยผู้เข้าแข่งขันที่ได้รับ MVP สามารถรับฟังความคิดเห็นหรือไม่รับฟังความคิดเห็นของผู้เข้าแข่งขันที่คัดค้านได้เช่นกัน

## ออล-ราวน์เดอร์ แบทเทิล (ตอนที่ 4-6)
หลังจากจบการแสดงในรอบรี-มิกซ์ แบทเทิล ผู้เข้าแข่งขันทั้งหมดจะถูกแบ่งออกเป็นสองทีม ได้แก่ ทีมควีนดอมและทีมพัสเซิส โดยการแบ่งนั้นจะมาจากการสุ่มเรียกของพิธีกร คนแรกคือ ยอนฮี ได้อยู่ในทีมควีนดอม และคนที่สอง เคย์ ได้อยู่ในทีมพัสเซิส ผู้เข้าแข่งขันที่ลำดับต่อไปสามารถเลือกได้ว่าจะอยู่ทีมควีนดอม หรือทีมพัสเซิส,สิทธิของผู้ชนะในรอบที่แล้ว ได้แก่ จีฮัน,นานะ,โดฮวา และซูยุนมีสิทธิในการเลือกผู้เข้าแข่งขันจากอีกทีมมาอยู่ทีมตัวเองได้ หลังจากเลือกเสร็จสิ้นแล้วทีมที่มีสมาชิกมากกว่า 13 คนจำเป็นต้องโหวตกันภายในทีมเพื่อคัดคนออกให้ไปอยู่อีกทีมหนึ่ง

สำหรับการแข่งขันในรอบออล-ราวเดอร์ แบทเทิลนั้นจะแข่งขันกันทั้งหมด 5 รอบ โดยเป็นเพลงร้องและแร็ป (Vocal & Rap) จำนวน 3 รอบ และเพลงเต้น (Dance) จำนวน 2 รอบ โดยเพลงเต้นจำนวน 4 เพลงนั้นเป็นเพลงซึ่งแต่งขึ้นใหม่ จึงมีการแข่งเต้นหรือแดนซ์แบทเทิลขึ้นเพื่อให้ทีมที่ชนะในการแข่งเต้นในครั้งนี้มีสิทธิในการเลือกเพลงก่อน

ในการตัดสิน ผู้ชมในห้องส่งจะทำการโหวตให้แต่ละการแสดง โดยหลังจากจบการแสดงในแต่ละรอบจะมีการประกาศผลการแข่งขันทันที ทีมที่มีรอบชนะมากกว่าก็เป็นฝ่ายชนะ และได้รับคะแนนพิเศษคนละ 20,000 คะแนน ทีมที่ชนะการแข่งขันนั้นจะประกาศในตอนที่ 7

## รอบรองชนะเลิศ (ตอนที่ 7-9)
การเลือกเพลงให้กับผู้เข้าแข่งขันแต่ละคน เริ่มตั้งแต่วันที่ 4 กรกฎาคม และสิ้นสุดวันที่ 7 กรกฎาคม พ.ศ. 2566 เวลา 23.59 น. (ตามเวลาเกาหลีใต้) ผ่านทางแอปพลิเคชัน Mnet Plus โดยผู้ชมจะได้รับชมตัวอย่างเพลงและการแสดงของเพลงที่แต่งขึ้นใหม่แต่ละเพลง จากนั้นทำการเลือกสมาชิกจำนวน 7 คนที่คิดว่าเหมาะสมกับเพลงนั้น ๆ

ก่อนรอบรองชนะเลิศ จะมีการคัดผู้เข้าแข่งขันจำนวน 5 คนออกจากรายการในตอนที่ 7 ซึ่งจะมีการถ่ายทอดสดเป็นกรณีพิเศษ 

ในตอนที่ 9 มีการถ่ายทอดสดรอบรองชนะเลิศและมีการโหวตการแสดงผ่านทางข้อความ ทีมที่ชนะจะได้รับคะแนนเบเนฟิตจำนวน 30,000 คะแนน และจะมีผู้เข้าแข่งขันอีกจำนวน 7 คนที่ถูกคัดออกจากการแข่งขัน

## รอบชิงชนะเลิศ (ตอนที่ 10)
ผู้เขเาแข่งขันที่ผ่านเข้ารอบทั้ง 21 คนจะทำการเลือกเพลงที่ถูกแต่งขึ้นมาใหม่จำนวน 2 เพลง

หลังจากการคัดผู้เข้าแข่งขันออกจำนวน 7 คนในรอบรองชนะเลิศ,ผู้เข้าแข่งขันทั้ง 14 คนจะต้องมีการปรับเปลี่ยนสมาชิกเพื่อทำการแสดงเพลงใหม่ทั้งสองเพลง โดยแต่ละกลุ่มที่ถูกจัดใหม่นั้นขึ้นอยู่กับการตัดสินใจของฮวีซอ และ นานะ สองอันดับแรกในรอบรองชนะเลิศ

## รายชื่อเพลง
### Queendom Puzzle Team Battle 1

### Queendom Puzzle Team Battle 2

### Queendom Puzzle Rise Up

### Queendom Puzzle All-Rounder Battle 1

### Queendom Puzzle All-Rounder Battle 2

### Queendom Puzzle Semi Final

### Queendom Puzzle Final

## เรตติง
ในตารางด้านล่างนี้ ตัวเลข***' หมายถึงตอนที่ได้เรตติงมากที่สุดและตัวเลข ***' หมายถึงตอนที่ได้เรตติงต่ำที่สุด

## หมายเหตุ

## อ้างอิง

## แหล่งข้อมูลอื่น
*ควีนดอม พัสเซิล บน เว็บไซต์อย่างเป็นทางการ
หมวดหมู่:รายการโทรทัศน์ภาษาเกาหลี